Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1730

3. évfolyam Fejlesztési feladatok Ismertesse meg a tanulókkal – a talajfogás különbözõ módozatait – a bizalomgyakorlatokban való részvétel szabályait és lehetõségeit – a testközéppont használatának, a mozgás azon keresztül való vezetésének lehetõségeit – a gyakorlatok egymásra épülésének különbözõ lehetõségeit – ugrós táncok motívumfûzéseinek lehetõségeit Fejlessze – a tanulók biztonságát a talajfogás, eséstechnika, illetve a négy végtag egyenlõ értékû használatát kívánó gyakorlatok végzése során Ösztönözze a tanulókat – a csoportos feladatokban való koncentrált részvételre – a különbözõ típusú feladatok pontos végrehajtására – a mozgásból fakadó élmény megtapasztalására Tananyag Bemelegítõ játékok – A gimnasztika életkornak megfelelõ gyakorlatait játékos szituációba tevõ gyakorlatok Futásos gyakorlatok – Szituációs formában különbözõ tempójú, karakterû és funkciójú futástípusok használatával; testrészvezetéses futások, páros fogó, vezetõt követõ, ún. kígyózó futás Állatmozgások, középmagasságú mozgások – Különbözõ mozgáskarakterek elsajátítása, illetve ezeken keresztül a négy végtag egyenrangú, a testközéppont által vezérelt, koordinált használata; majom– és macskakarakterû mozgáselemek elsajátítása Bizalomgyakorlatok – Egymás és önmaguk elfogadását célzó, dõléses, billenéses, haladásos helyzetekben történõ gyakorlatok, partner–felismeréses játékok csukott szemmel Mozgássorok, motívumsorok felépítése – Állatmozgások, középmagasságú mozgáselemek motívumainak sorba fûzése, elemsorrá fejlesztése Tánc – Térbeli elmozdulás lehetõségei ugrós motívumokkal – Ugrós táncok motívumfûzései: szólóban, párban Követelmények A tanulók ismerjék – a tanult gyakorlatok technikai elemeit és egymásra épülésük lehetõségeit – a tanult néptánc alaptechnikák elemeit és fûzésük lehetõségeit Legyenek képesek – a mozgástechnikai elemek harmonikus elvégzésére – a magasságszintek rugalmas váltására – az állatmozgások koordinált végrehajtására – a táncelemek stílusos reprodukálására

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes